ועדת העבודה, הרווחה והבריאות, כנסת 18, פרוטוקול מספר 198, 2010-01-20 09:30

חיים כץ: בוקר טוב.

חיים כץ: יום רביעי בשבוע, ה' בשבט, 20 בינואר 2010.

חיים כץ: אני מתכבד לפתוח את ישיבת ועדת העבודה, הרווחה והבריאות בפעם ה-743 שאנחנו עורכים ישיבה בנושא הצעת חוק ההתייעלות הכלכלית, תיקוני חקיקה ליישום התוכנית הכלכלית לשנים 2009-2010, תשס"ט 2009, פרק כ', סעיפים 109-112, שילוב מקבלי קצבאות בעבודה- ויסקונסין- אורות לתעסוקה.

חיים כץ: כל פעם אנחנו לומדים דברים חדשים ואנחנו עכשיו נפתח בשתי מצגות.

חיים כץ: נעבור למצגת מס' 1.

חיים כץ: תמליל הכתבה מערוץ 2 "כבר שנים נמשך הויכוח סביב תוכנית ויסקונסין, אותה תוכנית שאמורה להחזיר מובטלים למעגל העבודה.

חיים כץ: מה באמת קורה שם?

חיים כץ: מצלמות נסתרות שלנו תיעדו במשך שבועות את ההכשרה המקצועית למובטלים שבה מתגאה שר האוצר.

חיים כץ: לא בטוח שזו הכשרה, לא בטוח שזה מקצועי".

חיים כץ: "אלפי מובטלים בירושלים מכירים היטב את החלל הזה.

חיים כץ: הם מגיעים ב-08:30 בבוקר, משתחררים בשתיים אחר הצהריים.

חיים כץ: חלקם נשארים עד ארבע.

חיים כץ: כל יום, כל שבוע, עד שימצאו עבודה.

חיים כץ: עד לפני שבועיים זה היה בחלל הקטן הזה בלי חלון, בלי אור יום, כעת עברו לחדר עם חלון.

חיים כץ: לאף אחד ממשתתפי תוכנית ויסקונסין אין מושג מה הם עושים כאן.

חיים כץ: אבל דבר אחד ברור להם, אם ייעדרו או אפילו יאחרו הם עלולים לאבד את קצבת אבטחת ההכנסה.

חיים כץ: כך לפחות זה נראה בכל הפעמים שצילמנו בשבועות האחרונים, הם לא יודעים מה הם עושים כאן.

חיים כץ: ככה במשך דקות ארוכות.

חיים כץ: אף אחד לא מוחה.

חיים כץ: הם כבר רגילים לזה.

חיים כץ: זו נקראת תוכנית ויסקונסין.

חיים כץ: ההכשרה המקצועית.

חיים כץ: כאן מעניקים למשתתפים מקבלי הקצבאות כלים כדי לצאת ממעגל האבטלה.

חיים כץ: 30 אלף שקלים, זה הסכום שהמדינה משלמת לחברת אמין בירושלים על כל משתתף.

חיים כץ: זו התמורה.

חיים כץ: כך למשל נראה שיעור.

חיים כץ: המורה הוא לכל היותר שמרטף שאמור לוודא שמקבלי הקצבאות נוכחים בסדנה.

חיים כץ: להזכירכם 30 עד 40 שעות בשבוע.

חיים כץ: נוכחות חובה.

חיים כץ: אחרת תישלל הקצבה.

חיים כץ: כן, יש זמן בשפע לעדכן מספרים ולחשב קיצים, רק לא ללמוד.

חיים כץ: בכל הימים שצילמנו המורים לא לימדו אפילו שנייה אחת של לימודים.

חיים כץ: רק שתיקות ארוכות, קריאת עיתונים, שיחות חולין מ"האח הגדול" ועד הרבי מלובביץ.

חיים כץ: וכשכבר מוצא המורה נושא לשיחה הטלפון שלו קוטע את חוט המחשבה וכל הכיתה תמתין עד שהוא יסיים את השיחה החשובה.

חיים כץ: הטיפול במקבלי הקצבאות, האוכלוסייה הכי נזקקת בישראל מועברת לחברות פרטיות.

חיים כץ: תחילה כניסוי בארבע ערים ובקרוב מתכנן האוצר להרחיב את התוכנית לכל הארץ.

חיים כץ: המדינה מצדה משלמת מאות מיליוני שקלים לחברות הפרטיות הללו ומנגד מקצצת את תקציבי ההכשרות המקצועיות שמספק שירות התעסוקה ומשרד התמ"ת.

חיים כץ: וכך נראה שיעור עברית.

חיים כץ: וכך שיעור מחשבים בלי אף מחשב בכיתה.

חיים כץ: המשתתפים רואים סרטים שמקרינים להם רק כדי להעביר את הזמן.

חיים כץ: (מרואיינת).

חיים כץ: תוכנית ויסקונסין אולי מסייעת בהחזרת מובטלים למעגל העבודה אבל בדרך לשם לתחושתם נרמס כבודם.

חיים כץ: ישיבה ממושכת, שעות על גבי שעות בלי מעשה, חסרי ההכשרה משתתפי התוכנית בכל רחבי הארץ, לא רק בירושלים ששם הצבנו את המצלמות הנסתרות.

חיים כץ: משרד התמ"ת שאמור לפקח על התוכנית אמרו שהם לא מכירים את הדברים הללו, אם הדברים שהובאו בכתבה נכונים הם אמרו בתגובה אזי מדובר בהפרה בוטה של החוזה עם החברה הירושלמית לקיים תוכנית אישית להיטיב עם המשתתפים שמטרתה לקדם את סיכויי ההשתלבות בעבודה.

חיים כץ: לאחר שימוע עומד המשרד לשקול את צעדיו.

חיים כץ: חברת "אמין" החברה שמפעילה את התוכנית בירושלים מעדיפה לזרוק את האשם על ספק העבודות שהיא שוכרת את שירותיו.

חיים כץ: ספק מגלגל על ספק.

חיים כץ: נדמה שאף אחד לא שם לב שבאמצע יש אנשים שעושים הרבה מאוד כסף".

חיים כץ: זה היה סרטון אחד.

חיים כץ: עכשיו נעבור לסרטון שני.

ברי בר ציון: דקה של הקדמה ברשותך על הסרט הבא.

ברי בר ציון: אכן כתבה חמורה ביותר ואני מתכוון לזה.

חיים כץ: הכתבה חמורה או המעשים חמורים?

חיים כץ: לפרוטוקול.

ברי בר ציון: אני המנהל של החברה שמוצגת בכתבה שמפעילה את תוכנית ויסקונסין בירושלים, חברת אמין.

ברי בר ציון: התחקיר הזה יוצר רושם שאיננו נכון.

ברי בר ציון: הכתבה מטעה.

ברי בר ציון: הכתבה מגיעה עד כדי הוצאת לשון הרע על המורים ועלינו.

ברי בר ציון: נלקחו שם מקטעים.

ברי בר ציון: אדוני היושב ראש וכולכם הולכים לראות קטעים שצולמו במצלמות אבטחה.

ברי בר ציון: במזל יש לנו שם מצלמות אבטחה שנעשה ביניהם synch שחלקם מראים, ויש לי גם דוח של שני מומחים שמעידים שהדברים לא צולמו בזמן השיעורים.

חיים כץ: בסדר.

חיים כץ: הבנו.

חיים כץ: עכשיו הסרטון.

חיים כץ: (הצגת סרטון) אוקיי תודה רבה.

חיים כץ: עכשיו אנחנו צריכים לדון על הסרטים שראינו.

חיים כץ: הייתי פונה לחיים ריבלין.

חיים כץ: על התחקיר שלך.

חיים כץ: איזה תחקיר קדם לסרט והאם הסרטון שהצגת באמת מייצג את מה שנעשה שם או שזה טוב לרייטינג וכיוצא בזה?

חיים ריבלין: אני עובד על הסיפור הזה כשלושה שבועות כאשר במהלך הכנסתי 4 מצלמות נסתרות ב-6 הזדמנויות שונות.

חיים ריבלין: אנחנו תיעדנו משהו כמו שש שעות של חומרי גלם.

חיים ריבלין: מתוכם בחרנו את הטוב ביותר מבחינה ויזואלית.

חיים ריבלין: כמו שאמרתי בכתבה וגם אחר כך ב-sit up רוב ההתרחשויות בכיתה הן בעיקר שתיקות ארוכות וכל מיני מלמולים שמבחינה ויזואלית אין לי מה לעשות בהם.

חיים ריבלין: הבאתי לכאן דוגמה, במקרה בחרתי בדוגמה הזאת אבל אפשר היה גם להראות דוגמאות אחרות שתמחיש שהדברים שהוצגו כאן עכשיו בתחקיר על התחקיר של חברת אמין היא משוללת כל יסוד והדברים צולמו אך ורק במהלך השיעור בכיתה מהסיבה הפשוטה שאני במהלך ההפסקות נפגשתי עם אנשים שהכניסו פנימה את המצלמות והם הכניסו אותן והפעילו אותן במהלך השיעורים.

חיים ריבלין: צפיתי בכל שש השעות של חומרי הגלם.

חיים ריבלין: באף אחת מהדקות שצפיתי לא היה ולו פעם אחת שניתן איזה תוכן ענייני במהלך השיעור.

חיים ריבלין: כל הדברים שנעשו שמה, החל מקריאת עיתון, משחקים, שיחות חולין על הא ועל דא, שום דבר שקשור באיזושהי צורה לתכני לימוד.

חיים ריבלין: אני מדבר על שש שעות גלם.

חיים ריבלין: מתוכן בחרנו להביא את הדברים הויזואליים כי אנחנו טלוויזיה ואנחנו לא מדיום אחר.

חיים ריבלין: אם הייתי עיתון אולי הייתי מתאר את זה בשפתי העשירה את מה שאני רואה שם.

חיים ריבלין: אבל אני טלוויזיה ואני צריך להמחיש את זה במדיום הזה.

חיים ריבלין: ההפתעה הרבה שהתחקיר הזה מייצר לא מובנת לי.

חיים ריבלין: כל הדברים האלה נאמרו בעשרות תלונות שאני אספתי על ידי המשתתפים והן נשלחו למשרד התמ"ת והן נשלחו גם לחלק מחברי הכנסת.

חיים ריבלין: הדברים האלה ידועים ומוכרים ופעם ראשונה שהדברים האלה הובאו בצורה ויזואלית ולכן אני לא מבין מה הפליאה הגדולה על הדברים הללו.

חיים כץ: האנשים שצילמת, מה מצבם?

חיים כץ: איך הם הגיעו לתוכנית?

חיים ריבלין: אני לא רוצה להסגיר מי האנשים שכן אני מפחד שיבולע להם.

חיים ריבלין: אני מחויב לחיסיון לגבי האנשים הללו.

חיים ריבלין: אני לא חושב שזה רלוונטי.

חיים כץ: אני אגיד לך למה זה רלוונטי.

חיים כץ: התוכנית הזאת מיועדת לסוג מסוים של אוכלוסיה.

חיים כץ: היא לא מיועדת לחייל משוחרר שהשתחרר עכשיו ועתיד למצוא את עבודתו דרך שירות התעסוקה בקלות.

חיים כץ: בכל זאת מפעילי התוכנית מקבלים סכום לא מבוטל על השמת עובד.

חיים כץ: נשאלת השאלה לגבי האנשים האלה שהם מוכי גורל.

חיים כץ: אני לא רוצה שתחשוף אותם.

חיים ריבלין: אם השאלה היא האנשים שצולמו משתתפים בתוכנית אני אענה תשובה אחת מאוד פשוטה, להיכנס אל תוך תוכנית ויסקונסין קשה מאוד להיכנס אם אתה לא משתתף רשום שהשם שלך אמור להופיע שם.

חיים ריבלין: לא היה פשוט לעשות את המהלך הזה.

חיים ריבלין: זאת היתה יוזמה שלי.

חיים ריבלין: אף אחד מהמשתתפים לא פנה אלי בבקשה להכניס פנימה מצלמות.

חיים ריבלין: זו היתה יוזמה תחקירית שלי שאני אישית נכחתי בכל אחת מהפעמים ופיקחתי מקרוב על מה שנעשה שמה.

חיים ריבלין: לא נעשתה פה שום מניפולציה.

חיים ריבלין: אם תרצו אני יכול להראות לכם קטעים מחומרי הגלם שאני אספתי אתמול.

חיים ריבלין: המעניין בהם זה אותו קטע שמתייחס למורה שקורא עיתון.

חיים ריבלין: הרצתי את זה מהר כי אני לא יכול להלאות את הצופים ברבע שעה של קריאת עיתון אבל זה פחות או יותר משך הזמן שבו נמשכה קריאת העיתון.

חיים ריבלין: אנחנו רואים מפורש שהשיעור מתחיל בהקראת שמות ובדיקת נוכחות כי הלוא זה מהות ההדרכות כמו לפחות שמתי לב ואחר כך פשוט לוקח עיתון וקורא אותו.

חיים ריבלין: אחר כך ממלא סודוקו או תשבץ.

חיים ריבלין: אחר כך יש שתיקות ארוכות.

חיים ריבלין: אחר כך מישהי מהמשתתפות נרדמת ואז הוא אומר לה למה נרדמת.

חיים ריבלין: ואז הם מתחילים לעשות איזה סוג של משחק על הטיית פעלים, נרדמת, נרדמת, נרדמתי וזה שיעור העברית רבותיי.

חיים ריבלין: לא הדגמתי את הדבר הזה כדי לא לפגוע בכבודו של המורה.

חיים ריבלין: כל המשתתפים שאיתם שוחחתי ושוחחתי עם הרבה יותר משישה משתתפים.

חיים ריבלין: כולם אמרו רק מילים חמות על שני המורים הללו שנראו בכתבה.

חיים ריבלין: הרבה מהמשתתפים חששו שיבולע להם באיזושהי צורה.

חיים ריבלין: אני התרשמתי שאין להם הרבה ברירות.

חיים ריבלין: הם צריכים לשבת 8 שעות בכיתה בלי תכנים אמיתיים.

חיים כץ: אוקיי, לפני שאנחנו ניתן את רשות הדיבור לחברת אמין נראה את רבע השעה הזאת.

אריה אלדד: איך אנחנו יודעים שלא מדובר במקבץ של הפסקות?

חיים ריבלין: אני פגשתי את כל האנשים שהכניסו פנימה את המצלמות במהלך ההפסקה.

חיים ריבלין: יש הפסקות שבין חצי שעה לשלושת רבעי שעה.

חיים ריבלין: המצלמות הללו גם מבחינת הזיכרון וגם מבחינת הבטריה הוא מוגבל.

חיים ריבלין: לכן עשיתי את זה בדקה ה-90 לפני שנכנסים לשיעור, מסרתי להם את זה כדי שיהיה לי מספיק זמן להעביר את השיעור כולו על הבטריה שיש שם.

חיים ריבלין: אני הכנסתי את האמצעים האלו במהלך ההפסקה לפני הכניסה לשיעור.

חיים ריבלין: אני צפיתי בכל חומר הגלם.

חיים ריבלין: אני ובחור דובר ערבית צפה בקטעים בערבית.

חיים ריבלין: כל הקטעים מתחילים בהקראת שמות.

חיים ריבלין: (סרטון)

חיים כץ: כן אדוני, לפרוטוקול את שמך.

ברי בר ציון: ברי מנהל חברת אמין.

ברי בר ציון: היו קטעים, יש לי פה footage של 24 שעות או 48 שעות, או יומיים שצולמו במצלמות האלה.

ברי בר ציון: מה שצולם צולם בזמן שאיננו זמן שיעור.

ברי בר ציון: אני גם מתכוון להעמיד את זה למבחן משפטי אדוני.

ברי בר ציון: אני יכול להעמיד לרשותכם את חומר הגלם.

ברי בר ציון: החומר מראה התנהלות של שיעור.

ברי בר ציון: השיעור של פואד, כשאני מסתכל על ה-footage שהוא מלמד, פואד לא יושב בכיסא.

ברי בר ציון: פואד מתרוצץ בין השורות הלוך חזור.

ברי בר ציון: את השיעור רואים במצלמות האבטחה.

ברי בר ציון: מובאים קטעים וזה הוצג הרגע.

ברי בר ציון: אפשר להביא עוד חומר צילומי של מאה שעות.

ברי בר ציון: מדובר באוכלוסייה שנמצאת שם תקופה ארוכה.

ברי בר ציון: והם לא מחובבי התוכנית.

ברי בר ציון: אין בעיה של זיהוי המשתתפים כי רואים אותם מצולמים.

ברי בר ציון: לא יבולע להם.

ברי בר ציון: לא יכול להיות שיבולע להם.

ברי בר ציון: הם יושבים שמה.

ברי בר ציון: חלק מהאנשים לא רוצים להיות שמה.

ברי בר ציון: זה נכון.

ברי בר ציון: אתה מתנה לאנשים לקבל את הקצבה בעשייה אקטיבית ואתה מצפה שכולם יהיו מרוצים.

ברי בר ציון: יש אנשים שזה משנה את החיים שלהם ויש אנשים שיוצאים לעבוד ויש אנשים שבשבילם זה טורח והם באים בבוקר בשמונה וחצי וחלקם הולכים בשתיים וחלקם הולכים אחרי שעתיים כי יש להם נסיבות רפואיות וחלקם הולכים בארבע.

ברי בר ציון: ולא טוב להם.

ברי בר ציון: לא טוב להם בזה שמתנים להם את הכסף שהם מקבלים בעניין הלימוד.

ברי בר ציון: לעניין הכתבה, עם כל הכבוד בשיעורים של עברית מדוברת זו עברית מדוברת אז מנהלים שיחות.

ברי בר ציון: זה חלק מצורת הדיבור.

ברי בר ציון: ירצה אדוני ייתן גם למורה שנמצא פה לדבר.

ברי בר ציון: יסביר איך הוא מלמד.

ברי בר ציון: אותי הוא שכנע מעבר ל-footage שיש לי.

ברי בר ציון: ובשיעור של שיווק שהוא על הצד התיאורטי לא צריך מחשבים ויש מחשבים.

ברי בר ציון: אז יש טענות.

ברי בר ציון: אומרים זה צולם במשך 3 שבועות, לא.

ברי בר ציון: זה צולם במשך יומיים, שלושה.

חיים כץ: כל הבסיס לכתבה מופרך?

ברי בן ציון: יש שם קטע אחד שאותי הביך וזה הקטע שפיליפ עונה לטלפון באמצע השיעור.

ברי בן ציון: כל השאר בדקתי ככל שניתן ואני אומר לכם שמה שצולם לא צולם בשיעורים.

חיים כץ: אתה עושה עבודת קודש לשיטתך.

חיים כץ: אתה לוקח אנשים שיצאו ממעגל העבודה, מובטלים קשים ואתה רוצה לשפר את איכות החיים שלהם.

חיים כץ: אתה רוצה להחזיר להם את הכבוד ואת השייכות.

חיים כץ: שיקומו בבוקר, ילכו לעבוד, יחזרו למשפחה שלהם.

חיים כץ: אתה עושה עבודת קודש שיש רווח בצידה.

חיים כץ: אף אחד לא עובד לשם שמיים.

חיים כץ: איזה עניין לכתב הטלוויזיה של ערוץ 2 לבוא ולפגוע באנשים שאתה רוצה להחזיר אותם למעגל העבודה?

חיים כץ: והוא מביים והוא לוקח סיכון שאתה תתבע אותו.

ברי בן ציון: אני לא יודע מה היו הטעמים של הכתב.

חיים כץ: לא יכול להיות שהטעמים שלו הם עשרות מכתבים שאנשים פנו אליו כמו לכולבוטק ואמרו לו, תראה מה עושים לנו, משחיתים את זמננו, גונבים את המדינה.

חיים כץ: יכול להיות כזה דבר?

ברי בן ציון: יכול להיות.

חיים כץ: חבר הכנסת אריה אלדד בבקשה.

אריה אלדד: יש לי כמה שאלות למנהל החברה על הסרטון.

אריה אלדד: איך קצב הדפדוף בעיתון משנה משהו להבנת התחקיר?

אריה אלדד: אדם יכול לקרוא מהר או לאט אבל למה זה צריך לשנות לנו?

אריה אלדד: הוא קרא עיתון.

אריה אלדד: שאלה שנייה.

אריה אלדד: איך העובדה שאדם מסתובב בכיתה ולא יושב בכיסאו מלמדת אותנו שהתקיים שם שיעור?

אריה אלדד: יכול להיות שהוא הסתובב בכיתה ושוחח עם התלמידים בענייני חולין.

אריה אלדד: אבל איך זה מוכיח לנו גם אם מצלמת האבטחה שגם אם אדם מסתובב איך זה מוכיח שמתקיים שם שיעור?

אריה אלדד: איך העניין הזה שמלמדים אותי נוסטרדמוס יעזור לי למצוא עבודה?

חיים כץ: חברת הכנסת מרינה סולודקין.

מרינה סולודקין: תודה לחיים ריבלין בגלל שהסרט שאנחנו עכשיו ראינו אני קוראת חמש שנים במכתבים שנכתבים אלי.

מרינה סולודקין: בירושלים אין עולים.

מרינה סולודקין: לא היו לי תלונות מירושלים.

מרינה סולודקין: התמונה שלי היא משני מקומות: אשקלון וחדרה.

מרינה סולודקין: לא רק שמרצים ומנהלי סדנאות הם מתחת לכל ביקורת, גם אמרו שיש דברים כאלה שכדי לבלות את הזמן אז שואלים את המשתתפים, מה אתם יכולים לספר?

מרינה סולודקין: אני רואה שאין הבדל בין אשקלון, חדרה, נצרת וירושלים.

חיים כץ: תודה רבה.

חיים כץ: חברת הכנסת אורלי לוי.

אורלי לוי אבקסיס: אני צריכה לדעת שמיליארד וחצי הולך על אימהות חד הוריות שישבו ככה בכיתה ויפתרו סודוקו או סתם ישתעממו והילדים שלהן יהיו זנוחים.

אורלי לוי אבקסיס: מה שלי מפריע זו ההצטדקות.

אורלי לוי אבקסיס: אם הייתם באים ואומרים זה לא עובד טוב, משהו לא בסדר, אנחנו נבוא ונתקן את הדברים.

אורלי לוי אבקסיס: בסופו של דבר יהיה פה את נושא הש.ג.

אורלי לוי אבקסיס: יערפו כמה ראשים, אולי אלה יהיו המורים.

אורלי לוי אבקסיס: באתי למשרד התמ"ת והבאתי כמה דוגמאות על קורסים שאתם מלמדים, ואני רוצה להגיד, אנשים עם מוגבלויות, אתה יודע מה מלמדים שמה?

אורלי לוי אבקסיס: הזכות להיות עשיר.

אורלי לוי אבקסיס: זה דבר אחד.

אורלי לוי אבקסיס: שניים, הגנה עצמית.

אורלי לוי אבקסיס: אני בעד קורסים להעצמה.

אורלי לוי אבקסיס: אבל השאלה שלי היא איך זה ממקסם את היכולת של אותה בחורה למצוא עבודה?

אורלי לוי אבקסיס: אבל הדבר הגרוע ביותר הוא שמשרד התמ"ת לא עובר על רשימת הקורסים.

אורלי לוי אבקסיס: אין פיקוח על מה שקורה שם.

אורלי לוי אבקסיס: כספים נזרקים.

אורלי לוי אבקסיס: אין ניתוב נכון של הכספים.

אורלי לוי אבקסיס: אני רוצה שאנשים יצאו לעבוד.

אורלי לוי אבקסיס: ככה הם לא יוצאים לעבוד.

אורלי לוי אבקסיס: יש כאן התעמרות באנשים וניסיון להציג את זה כפילנטרופיה.

אורלי לוי אבקסיס: זו לא פילנטרופיה.

אורלי לוי אבקסיס: אני בעד זה שאנשים יקבלו כסף בעד העבודה שלהם.

אורלי לוי אבקסיס: עבודה ולא עבודה בעיניים.

אורלי לוי אבקסיס: ופה אנחנו רואים עבודה בעיניים.

אורלי לוי אבקסיס: אתה רוצה להגיד שהמורה קרא עיתון לשם לקיחת חומר לשיעור?

אורלי לוי אבקסיס: אתה מזלזל באינטליגנציה שלנו.

עפו אגבאריה: אני נתקלתי בתלונות אנשים עוד מעבודתי באזור חדרה.

עפו אגבאריה: אני עבדתי כרופא בחדרה.

עפו אגבאריה: אני אפילו לא ידעתי מה זה ויסקונסין עד שהתחילו אנשים להתלונן על האופן שבו הם מושפלים בכיתות האלה.

עפו אגבאריה: הקורסים הניתנים בתוכנית ויסקונסין לא קידם אותם במציאת עבודה.

עפו אגבאריה: זה לא רק קורה בירושלים, אלא גם בנצרת ובחדרה.

עפו אגבאריה: התוכנית הזו היא מאוד לא מתאימה.

חיים כץ: אני הייתי רוצה לשמוע מהתמ"ת.

חיים כץ: האם יש לכם בקרה על הקורסים?

חיים כץ: זו שאלה אחת.

חיים כץ: אחרי שראיתם את הסרטונים האלה האם אתם שוקלים לשנות את אופן הבקרה?

חיים כץ: השאלה השלישית האם הזוכים יכולים להפעיל קבלני משנה לפי המכרז?

חיים כץ: גם את התמ"ת וגם את האוצר הייתי רוצה לשמוע.

חיים כץ: בקרות, מותר קבלני משנה?

חיים כץ: האם אתם שוקלים בכלל לייעל את הבקרות?

אריה אלדד: אם אפשר לדעת גם מה בסיס התגמול לחברה?

אריה אלדד: לפי סטודנטים בכיתה או לפי השמות?

חיים כץ: השמות.

חיים כץ: השמות.

רון בר יוסף: אני ממשרד התמ"ת.

רון בר יוסף: אני מנהל את התוכנית.

רון בר יוסף: אנחנו מפעילים שילוב של מספר בקרות על המפעילים גם על ידי חברות חיצוניות שמומחיות לעניין הזה.

רון בר יוסף: הבקרות האלה הן בקרות תהליכיות ובקרות מחשוביות ואנחנו מנסים לעשות הצלבות בין הדברים ולעלות על כל הבאגים.

רון בר יוסף: הביקורת לא הופרטה.

רון בר יוסף: הביקורת נעשית על ידי גורמי חוץ.

רון בר יוסף: אדוני, במנהלת התוכנית יש 7 פקידים.

חיים כץ: לא ראיתם את מה שהוא ראה בכתבה?

רון בר יוסף: ראינו.

רון בר יוסף: בקרות יש הרבה.

רון בר יוסף: אני יכול לפרט אותן.

רון בר יוסף: אחת לחודש אנחנו מבצעים לפחות בקרה אחת תהליכית ועושים עליה הפקת לקחים מול החברות.

רון בר יוסף: נעשתה בקרה על ידי מבקר הפנים של המשרד.

רון בר יוסף: ניסינו להשתיל בתוך התוכנית משתתפים סמויים כדי באמת לראות את הדברים האלה אבל אנחנו לא יכולים להיות בכל רגע נתון בכל כיתה.

רון בר יוסף: זה לא הצלחנו.

רון בר יוסף: אבל לפני שהיועצת המשפטית תפרט יותר אני רוצה לומר עוד דבר.

רון בר יוסף: אסור לשכוח שמדובר בתוכנית ניסיונית.

חיים כץ: סליחה.

חיים כץ: מדובר באנשים.

חיים כץ: אתה גם לא ענית לי שראיתם את מה שראו בטלוויזיה ומה עשיתם לגבי זאת.

רון בר יוסף: בתוכנית הזאת יש חוזקות ויש גם חולשות.

רון בר יוסף: לא על כל החולשות נתנו תשובות.

חיים כץ: אתה יכול להעביר לי את כל החולשות בכתב?

רון בר יוסף: כן.

רון בר יוסף: אחת החולשות.

רון בר יוסף: מהיום הראשון אין הכשרה מקצועית.

רון בר יוסף: ברגע שאין הכשרה מקצועית אז לא משנה איך נקרא להדרכות, הקורסים האלה לא מפיקים בסופו של דבר תעודת מקצוע.

רון בר יוסף: ללא הכשרה מקצועית וללא תעודות מקצוע יהיה לנו קשה מאוד לשים את האנשים אחר כך בעבודות.

חיים כץ: מה שאתה אומר ההדרכות הן במירכאות.

חיים כץ: זה אמצעי ללחוץ על אנשים שהם יאבדו את הזכאות שלהם להבטחת הכנסה.

רון בר יוסף: לא.

רון בר יוסף: החברות לפי ההסכמים איתנו ועל פי הנהלים מחויבים לתת רק פעולות שמקדמות את האנשים לעבודה, אבל צריך לומר הכשרות מקצועיות אין.

רון בר יוסף: בעיה שנייה שעלינו עליה זו הבעיה של הגרעין הקשה.

רון בר יוסף: בהצעת החוק שאנחנו מביאים לקראת הפרישה הארצית יש תשובה ברורה לשני הדברים האלה.

חיים כץ: כמה השמות היו עד עכשיו?

רון בר יוסף: בתוכנית הראשונה מתוך 31 אלף משתתפים היו כ-10500 מושמים.

חיים כץ: כמה מהם היו בגרעין הקשה?

רון בר יוסף: הם לא גרעין קשה אם הם היו בהשמות.

רון בר יוסף: היום יש לנו בתוכנית 5900 אנשים.

רון בר יוסף: 850 מהם הם גרעין קשה במיוחד משום שאלה אנשים שיש להם 52 מפות התייצבות.

רון בר יוסף: דהיינו הם היו בתוכנית מהיום הראשון, לא יצאו אף פעם אחת ונשארו בתוכנית.

רון בר יוסף: לשני הדברים האלה, לגרעין הקשה ולהכשרות המקצועיות יש תשובה בהצעת החוק לקראת הפרישה הזו.

אריה אלדד: האם נכון לומר שמטרת ההדרכות היא לגרום לאנשים שיהיה להם כל כך משעמם שהם יעדיפו ללכת לעבודה?

רון בר יוסף: מטרת ההדרכות היא לקדם את המובטלים.

חיים כץ: אוקיי תודה.

חיים כץ: בבקשה גברתי.

חיים כץ: לפרוטוקול מי את?

גלית יעקובוב: לשכה משפטית, משרד התמ"ת , מלווה את התוכנית מיומה הראשון.

חיים כץ: מה זה מלווה את התוכנית?

גלית יעקובוב: אני היועצת המשפטית הצמודה לתוכנית.

חיים כץ: יצאת לשטח לראות איך העסק נראה?

גלית יעקובוב: יצאתי גם לשטח.

גלית יעקובוב: כל פעם שאנחנו מגיעים בוודאי כמו כל פעם כשמגיעים הבקרים שלנו הכול מתנהל בסדר גמור.

גלית יעקובוב: הם לא יודעים מתי אנחנו מגיעים כי אנחנו עושים בקרות פתע.

גלית יעקובוב: אי אפשר להגיד שזה מאה אחוז בקרה כי כפי שאמר קודם רון בר יוסף אנחנו ניסינו להכניס סמויים כי לדעתנו הדרך היחידה לראות באמת מה קורה זה לא כשיודעים מי אתה ובא לעשות בקרה אלא כשלא יודעים מי אתה ואז אתה רואה את הדברים לאשורם.

גלית יעקובוב: לצערי הרב עד עכשיו לא הצלחנו בגלל בעיות עם המחשוב של המוסד לביטוח לאומי אבל אנחנו לא מפסיקים לנסות.

גלית יעקובוב: יתרה מכך, מערך הבקרה של המדינה בנושא התוכנית כולל הרבה מאוד גופים.

גלית יעקובוב: הוא כולל את ועדות הערר, את מערך תלונות הציבור.

חיים כץ: תגידי לי איך הכתב מצא את מה שאתם לא רואים?

חיים כץ: אני הייתי פעם אחת במרכז כזה בלי להודיע.

גלית יעקובוב: אתה ראית הכשרה אמיתית.

חיים כץ: אני ראיתי את האנשים איך הם פתחו את הפה, מוגבלים.

חיים כץ: איך הם פתחו את הפה על מפעילי התוכנית.

חיים כץ: מה הם אמרו.

חיים כץ: אני הייתי שם.

חיים כץ: אני ראיתי.

חיים כץ: גם הייתי במפעל של אנשים מוגבלים וראיתי את התגובות.

חיים כץ: אני הייתי שם.

גלית יעקובוב: זה מפעל מוגן של משרד הרווחה.

חיים כץ: שני שקלים לשעה.

גלית יעקובוב: את התחלואות של כל המדינה אי אפשר להפיל על התוכנית.

גלית יעקובוב: זה מפעל מוגן שמוכר על ידי המדינה כמפעל מוגן שמוסמך לתת פחות משכר מינימום.

חיים כץ: אני לא רוצה לשאול אותך למה את הסחורה של המפעל המוגן נותנים בחינם לגופים פרטיים.

חיים כץ: בחינם.

גלית יעקובוב: אני מסכימה איתך אבל זה לא קשור לתוכנית.

גלית יעקובוב: זה קשור לזה שאנשים עם מוגבלויות נשלחים היום למפעלים מוגנים.

גלית יעקובוב: הם נשלחים היום עם הפחתת שכר מינימום.

מרינה סולודקין: בושה!

גלית יעקובוב: את הבעיות של מפעלים מוגנים אתם לא יכולים לקשור ולו בחצי קשר לתוכנית שלנו.

גלית יעקובוב: לתוכנית הזאת מופנים גם אנשים עם מוגבלויות.

גלית יעקובוב: אחת מהדרכים להתמודד עם מה שהם יכולים לעשות וזה אחרי ועדות מקצועיות שנעשות להם על ידי המדינה, לא על ידי הגוף הפרטי, אומרים שהם יכולים רק מפעל מוגן אז שולחים אותם רק למפעל מוגן.

חיים כץ: כמה עולה השמה של בן אדם עם מוגבלות?

גלית יעקובוב: בדרך כלל היא עולה אפילו יותר מאשר השמה של בן אדם שהוא בלי מוגבלות.

חיים כץ: וכמה הבן אדם ירוויח אם הוא יעבוד 20 שנה?

גלית יעקובוב: במפעל מוגן?

גלית יעקובוב: כמו שמרוויח כל אחד אחר במפעל מוגן.

גלית יעקובוב: אלה שעובדים במפעל מוגן השכר שהם מקבלים הוא נחשב כשכר שלא נחשב disregardשל ביטוח לאומי והם ממשיכים לקבל את הגמלה שלהם כל זמן שהם שם.

גלית יעקובוב: זה לא מישהו שמורידים לו את הגמלה.

גלית יעקובוב: זה לא קשור לתוכנית.

גלית יעקובוב: אנחנו משתמשים במפעלים המוגנים בדיוק כמו שמשתמשים משרד הרווחה, משרד הבריאות, וכל המשרדים האחרים במדינה.

גלית יעקובוב: יש אנשים עם מוגבלויות שקובעים להם גופים מקצועיים שהם לא מסוגלים לעשות משהו אחר.

גלית יעקובוב: את הבעיה של מפעלים מוגנים אני אשמח לעזור לפתור אבל זה לא קשור לתוכנית.

גלית יעקובוב: זה לא קשור.

אורלי לוי אבקסיס: זה גם השמות של אנשים ששותפים לתוכנית.

גלית יעקובוב: בוודאי.

גלית יעקובוב: מי שנשלח לתוכנית זה אנשים שבביטוח לאומי החליטו שהם חייבים במבחן תעסוקה והם באו לבקש אבטחת הכנסה.

גלית יעקובוב: לא נכנס למקומות שלנו אף אחד אחר.

גלית יעקובוב: זה לא חברות כוח אדם שפתוחות לכל אדם.

גלית יעקובוב: רק מי שמקבל הבטחת הכנסה ונקבע שהוא חייב במבחן תעסוקה מגיע אלינו.

גלית יעקובוב: כחלק מזה מגיעים גם אנשים עם מוגבלות.

חיים כץ: נשאלת השאלה אם אנחנו יכולים לבדוק על אמת ולבוא בידיים נקיות לקבל את ההחלטה.

חיים כץ: בשביל לקבל את ההחלטה בידיים נקיות אני רוצה לשמוע את כולם ואז אני אוכל לקבל החלטה.

חיים כץ: אני יודע מה יקרה אם אנחנו לא נחליט מישהו אחר יקבל החלטה באופן פוליטי.

גלית יעקובוב: לגבי המוגבלים, אכן לתוכנית מופנים גם אנשים עם מוגבלויות ואנחנו מנסים להתמודד איתם.

גלית יעקובוב: כחלק מהניסיונות הוקמה ועדה מקצועית בראשותו של פרופסור תמיר שישב וכתב תוכניות לימודים מיוחדות לאנשים עם מוגבלויות עם קבוצה של אנשים מומחים.

גלית יעקובוב: הוא בדק את התוכניות שהוגשו.

גלית יעקובוב: הוא אישר אותן אחת לאחת.

גלית יעקובוב: הוא ממש בנה שם מערכים של לימודים שאלה הם המערכים שמועברים שם.

חיים כץ: תעני בקשה על הקטע של הכתבה.

חיים כץ: מאיפה זה בא?

חיים כץ: מה לדעתך התמ"ת, היועצת המשפטית, מאיפה זה הגיע?

חיים כץ: אדם קם בבוקר ואמר אני הולך לקרוע את תוכנית ויסקונסין?

חיים כץ: יש לי משיהו שמתעסק בתוכנית ותוך שנה הוא החליף את הבית, החליף את המכונית, נסע 17 פעמים לחו"ל ודפק מיליונים.

חיים כץ: מה פתאום?

חיים כץ: מה קרה?

גלית יעקובוב: אני אגיד משהו שיישמע קצת מוזר.

גלית יעקובוב: אני הייתי שמחה שיהיו עוד כמה כתבות כאלה.

גלית יעקובוב: בשיא הרצינות.

חיים כץ: את אומרת זה יביא את התוכנית לבקרה.

גלית יעקובוב: זה יעזור לנו לבדוק את הדברים, זה יעזור לבקר.

עפו אגבאריה: איך זה שש שנים לא יכולתם לבקר את זה?

עפו אגבאריה: ויש כאן מנגנון בקרה, עוד ועדה ועוד ועדה.

חיים כץ: אנחנו שמענו פה את חברת אמין הירושלמית.

חיים כץ: הוא אמר שבמקרה יש מצלמות אבטחה שם.

חיים כץ: ביקשתם פעם לראות את הסרטים?

גלית יעקובוב: לא.

חיים כץ: למה?

חיים כץ: זה לא יכול לעזור לך לבקר מה נעשה בכיתות?

גלית יעקובוב: לא.

גלית יעקובוב: כי מצלמת אבטחה שמצלמת בלי קול לא נותנת לראות מה קורה.

עפו אגבאריה: מצלמה בלי קול אפשר לראות אם אנשים ישנים, אם אנשים עושים סודוקו.

גלית יעקובוב: רמת החשדות שלנו לגבי זה שאנשים יושבים ולא עושים כלום אף פעם לא הגיעה לרמה כזו.

גלית יעקובוב: התלונות שהגיעו אלינו לא היו על דברים כאלה.

גלית יעקובוב: הן היו תלונות של אנשים שטענו שמחזירים אותם עוד פעם ועוד פעם על אותו קורס.

גלית יעקובוב: היו על תנאים פיזיים לא הולמים בכיתות.

גלית יעקובוב: היו על הרבה דברים אחרים.

גלית יעקובוב: וכל תלונה כזו נבדקה וטופלה באופן רציני מאוד.

גלית יעקובוב: לא חשדנו אף פעם שמישהו יושב שם בכיתה אחד פותר תשבץ וכל הכיתה יושבת ולא עושה כלום.

אריה אלדד: האם עכשיו את חושבת שזה המצב?

גלית יעקובוב: דרך אגב אלה הם קורסים שיש בהם מבחני אמצע ומבחני סוף ויש לנו את ההתקדמות של המשתתפים.

גלית יעקובוב: הכתבה השאירה אותנו פעורי פה.

גלית יעקובוב: מבחינתנו זה היה משהו נוראי.

גלית יעקובוב: התחלנו לעשות את הבירורים מהיום שראינו את הכתבה, מהיום שלפני כן כשקיבלנו את הפניה מהכתב שמבקש את ההתייחסות.

גלית יעקובוב: אנחנו כבר התחלנו הליך של שימוע אל מול המרכז.

גלית יעקובוב: אתם שמעתם פה עכשיו את הטענות של המרכז כמו שהוא טען אותם אצלנו בשימוע.

גלית יעקובוב: אנחנו משרד ממשלתי.

גלית יעקובוב: אנחנו לא יכולים לעשות בית משפט שדה.

גלית יעקובוב: אנחנו חייבים לבדוק את הדברים כמו שצריך וזה ייעשה בבירור מאוד מעמיק שיתחיל בשימוע והשימוע ימשיך להתקיים מבחינתנו.

גלית יעקובוב: עוד לא קיבלנו תשובות שמספקות אותנו לכאן או לכאן.

חיים כץ: אתם בוודאי תביאו את הממצאים לוועדה.

גלית יעקובוב: חד משמעית.

גלית יעקובוב: כרגע אתה קיבלת למעשה את התשובות שאנחנו קיבלנו בהליך השימוע שאנחנו התחלנו לעשות.

גלית יעקובוב: אתה קיבלת בדיוק את אותם תשובות שאנחנו קיבלנו, שלא היו דברים מעולם.

גלית יעקובוב: אבל מבחינתנו הבירור ממשיך.

גלית יעקובוב: אנחנו עוד לא הגענו למצב שבו אנחנו אומרים השתכנענו במאתיים אחוז, הכול בסדר.

גלית יעקובוב: לא הגענו לשם.

גלית יעקובוב: אם אנחנו נגיע למסקנה שלא הסתפקנו מבחינתנו יש את כל האמצעים שקיימות בהסכם.

חיים כץ: יש גם אפשרות שתפנו למשטרה?

גלית יעקובוב: למשטרה על מה?

חיים כץ: אחרי שרימו אתכם ולקחו כסף סתם.

גלית יעקובוב: אתה יודע מה, אני אפילו את זה לא שוללת.

גלית יעקובוב: לפני שאני הולכת למישור הפלילי שהוא הכי קשה להוכחה יש מישורים שהם לפני כן שאפשר לטפל בבעיות בצורה הרבה יותר פשוטה.

גלית יעקובוב: אנחנו נמצאים באמצע הליך, אנחנו נסיים אותו עד הסוף.

גלית יעקובוב: לגבי הנושא שנאמר פה על הכשרות מקצועיות.

גלית יעקובוב: ראשית יש אצלנו בתוכנית אנשים שנשלחים להכשרות המקצועיות של משרד התמ"ת.

גלית יעקובוב: כל מי שמתאים ויכול נשלח.

גלית יעקובוב: יש לנו את המספרים ושלחנו אותם, אפשר לשלוח אותם שוב.

עפו אגבאריה: האם עשיתם מאזן בין הכסף ששולם לתוכנית הזו לבין ההשמות שנעשו?

גלית יעקובוב: טעות אחת שאני חייבת לתקן, ה-30 אלף שקל זה לא מה שמקבל המפעיל.

גלית יעקובוב: הוא מקבל 10%.

גלית יעקובוב: זאת אומרת הוא לא מקבל לכיס שלו 30 אלף שקל ועושה מה שהוא רוצה.

גלית יעקובוב: ה-30 אלף שקל זה מה שאנחנו דורשים ממנו לעשות, זה הכלים שהוא משקיע במשתתף וכל מה שהוא צריך לתת לו.

גלית יעקובוב: זה לא מה שהולך אליו לכיס.

גלית יעקובוב: 10% מהעלות של ההשמה, שאלת על מה אנחנו משלמים, רק על השמות.

גלית יעקובוב: 10% מעלות של השמה שיוצא בממוצע זה בערך מה שמקבל המפעיל, לא יותר מזה.

גלית יעקובוב: השאר הולך להשקעה במשתתף והשקעה מסיבית במשתתף והלוואי ונשקיע.

אריה אלדד: כשאת אומרת השקעה, זה חלק ממה שראינו?

גלית יעקובוב: ההשקעה זה חלק ממה שראינו, שאם זה מה שראינו אז לא לזה התכוונו להשקיע אלא למשהו מהותי.

חיים כץ: מה זה משהו מהותי?

חיים כץ: למה התכוונתם וחיכיתם חמש שנים?

חיים כץ: חמש שנים התכוונתם, זרקתם כספי ציבור וקיבלתם את מה שלא רציתם.

חיים כץ: למה?

גלית יעקובוב: יש את הנתון הפשוט של ההצלחה של התוכנית בקטע של כמות האנשים שלא היו להם השמות.

גלית יעקובוב: לא סופרים על כל אחד השמה אלא כמות האנשים שנמצאים היום בעבודה.

גלית יעקובוב: וזאת הצלחה מסחררת, לא יעזור כלום.

גלית יעקובוב: התחלנו עם 37 אלף איש.

חיים כץ: זו הצלחה מסחררת?

חיים כץ: בכסף שאתם השקעתם בתוכנית היה אפשר לפתח מפעלים ולשים פי 5 או פי 10 עובדים שהם מובטלים היום ולהכניס אותם למעגל העבודה.

חיים כץ: אתם שופכים כסף סתם.

גלית יעקובוב: את האוכלוסייה הזאת שאף אחד לא טיפל בה משנת שמונים ואפילו קודם.

מרינה סולודקין: אל תגידי על האוכלוסייה שלי.

מרינה סולודקין: יודעים לעבוד.

גלית יעקובוב: זאת האוכלוסייה שהגיע הזמן שהמדינה תשקיע בה.

גלית יעקובוב: זה בדיוק מה שאנחנו אומרים.

גלית יעקובוב: המדינה במשך שנים התעלמה מהם ולא השקיעה בהם את מה שצריך.

אריה אלדד: נדמה לי שאני יודע למה לא הצלחתם לשתול סמויים מטעמכם כאשר מישהו מהשירות הממשלתי יושב בכיתה כזאת הוא מיד נחשף כי רואים את ההבדל בין מובטל מקצועי ומובטל חובב.

גלית יעקובוב: לא.

גלית יעקובוב: זה בגלל שכאשר מטפלים בתוכנית בצורה מאוד מהותית ולא רק חותמים נוכחות וגם עוברים intake ושואלים אותך מי אתה ומה אתה ויודעים עליך כל דבר ומנסים לקדם אותך אז מן הסתם הבלוף שלך יתגלה יותר מהר מאשר כשסתם אומרים לך שלום ולהתראות.

גלית יעקובוב: זאת היתה הבעיה בלהכניס את הסמויים.

דב חנין: מה שאותי מטריד בהתייחסות שלכם, אתם מתייחסים לנושא הזה כאל משהו עובדתי נקודתי שצריך לברר אותו.

דב חנין: ביקשתם מהם להגיע ואני מניח שאתם תרצו לדעת מה קרה עם אותו מורה באותו יום.

דב חנין: השאלה היא האם אתם לא צריכים לבחון האם אנחנו לא עוסקים פה בדוגמה של משהו מערכתי.

דב חנין: אנחנו העברנו שירות מסוים לגורמים פרטיים.

דב חנין: הגורמים מעוניינים כמובן להגדיל רווחים ולצמצם עלויות.

דב חנין: הם ישכרו מורים ויפעילו את המערכת באופן שיאפשר להם להגדיל רווחים ולצמצם עלויות.

דב חנין: זה חלק מובנה בעצם במנגנון.

דב חנין: זה לא איזושהי תקלה שקרתה רק במקום הזה.

דב חנין: השאלה שלי האם אתם לא שוקלים את ההשלכות היותר רחבות של הדוגמה הזאת שבאמת היא דוגמה מאוד קשה שנחשפה בערוץ 2?

גלית יעקובוב: ראשית כן.

גלית יעקובוב: מבחינתנו כשאנחנו ראינו את הכתבה לא התייחסנו רק לאמין.

גלית יעקובוב: מבחינת אמין זה שימוע.

גלית יעקובוב: אבל זה הדליק נורה אדומה לגבי כלל המערך.

גלית יעקובוב: מיד עשינו בירור עם כל יתר המרכזים.

גלית יעקובוב: יצאו רענונים לכל ההנחיות.

גלית יעקובוב: עשינו אפילו אישור של הרחבת הבקרה שלנו כדי ללכת ולהרחיב את הבקרה בנושא הספציפי הזה כדי לראות מה קורה שם ולהפיק את הלקחים כדי לראות מה צריך לתקן ואיך מתקנים.

גלית יעקובוב: מבחינת כמות הבקרה שיש על הנושאים האלה יש המון.

גלית יעקובוב: כשמגיעים הבקרים כמו שהם מגיעים באגף להכשרה מקצועית הכול מתנהל נפלא.

גלית יעקובוב: אתה לא מוצא שום דבר.

גלית יעקובוב: קשה מאוד למצוא דברים שמתנהלים לא בסד כשהם יודעים בדיוק מי אתה כשאתה מגיע לבקר אותם.

גלית יעקובוב: ניסינו את הסמויים, לא הצליח, אנחנו ננסה דרכים אחרות כדי לראות מה קורה בלי שיודעים שזה אנחנו שבאנו, ושוב לטפל בכל החוליים האלה שאני לא בטוחה שהם ייחודיים לתוכנית שלנו.

גלית יעקובוב: עשינו גם בירורים במקומות אחרים.

גלית יעקובוב: כולם חוששים מאותן בעיות.

גלית יעקובוב: עכשיו לגבי המרצים והיכולת לחסוך בכסף וכולי, ראשית זה כסף שאני מעבירה, אני משתתפת שם.

גלית יעקובוב: אין להם שום אינטרס לחסוך אלא רק למצוא השמות, כי ככל שהם מוצאים השמות הם מקבלים רווחים ורק טוב להם.

גלית יעקובוב: המרצים הם דוקטורנטים שלא זול לשכור את שירותיהם.

גלית יעקובוב: אני לא רואה איך מקצצים על זה עלויות.

גלית יעקובוב: אבל בכל זאת, מה שראינו, יש פה נורה אדומה של מה שקורה בשטח.

גלית יעקובוב: אנחנו נמשיך לבדוק את זה.

חיים כץ: אדוני מחברת אמין, מה יש לך להגיד על שאלות ששאלו אותך בהתחלה ועכשיו אתה יכול לתת את התשובות.

ברי בר ציון: אני אתייחס למגוון השאלות.

ברי בר ציון: ברשותך אני לא אתייחס לדברים שקשורים לתוכנית ככלל כי אני לא כל כך מגן על התוכנית.

ברי בר ציון: זאת אומרת שאם חברת הכנסת סולדוקין אמרה דברים שאני לא יודע אותם אני לא אתייחס אליהם.

ברי בר ציון: נשאלו שאלות על קורסים הזכות להיות עשיר והגנה עצמית ונוסטרדמוס.

ברי בר ציון: אצלנו אין קורסים כאלה.

ברי בר ציון: שאלתם איך אנחנו מתוגמלים.

ברי בר ציון: מאוד פשוט על השמות לפי תלושים חוקיים איכותיות.

ברי בר ציון: ככל שהשכר של המשתתף יותר גבוה אני מקבל יותר.

ברי בר ציון: ארוכות טווח.

ברי בר ציון: ככל שהוא נמצא בעבודה יותר זמן אני מקבל יותר.

ברי בר ציון: אני זו החברה שאני מפעיל ואני זה אנשים שעובדים אצלי וזה כל המערכת.

ברי בר ציון: זה האינטרס שלי.

ברי בר ציון: לדוגמה, אם אתה מגיע אלי ואני מצליח לשים אותך בעבודה מחר בבוקר הרווחתי.

ברי בר ציון: אשים אותך ל-12 חודש מתוך 15 חודש, ככל שהשכר יותר גבוה אני ארוויח יותר.

חיים כץ: איפה אתה מפסיק להרוויח?

ברי בר ציון: אחרי 15 חודש.

ברי בר ציון: אדוני היושב ראש כשהמשתתף מקבל את משכורת 13 שלו אני מקבל את הגמול שלי.

ברי בר ציון: הוא מקבל מהמדינה דרכי משכורת 13 בהתאם לגובה השכר שלו.

ברי בר ציון: גם לו יש אינטרס להיות בעבודה יותר זמן ועם שכר יותר גבוה.

ברי בר ציון: אני מקבל בין 20% ל-25% ממשכורת חודשית.

אריה אלדד: יש לך סעיף הוצאות?

אריה אלדד: בשביל להחזיק את כיתת הלימוד אתה גם מקבל כסף?

ברי בר ציון: אני מתחלק על העלות של כיתת הלימוד עם התמ"ת.

ברי בר ציון: לי יש אינטרס שזה יהיה חוקי ושהם יצאו משם.

ברי בר ציון: המטרה שלי היא לא הכשרות מקצועיות.

ברי בר ציון: המטרה שלי היא עבודה תחילה.

ברי בר ציון: ואני לא מתייחס אל אנשים כאל מוגבלים וחסרי יכולת.

חיים כץ: אם אחד המשתתפים מצא עבודה באופן עצמאי אתה מקבל אז בונוס על זה?

ברי בר ציון: התשובה היא כן.

ברי בר ציון: המקרים האלו מועטים.

ברי בר ציון: אין לי מעקב קפדני על זה.

חיים כץ: התמ"ת ככה זורק כספים?

ברי בר ציון: לא.

ברי בר ציון: כי התמ"ת בין השאר עוזר לו ונותן לו דמי נסיעות.

חיים כץ: אם הוא מצא באופן עצמאי למה הוא משלם לך?

ברי בר ציון: באמת, אם הוא הגיע לאחד המפנים הרי שממילא הבן אדם היה קודם כל חצי שנה בתור הבטחת הכנסה.

ברי בר ציון: אחר כך ישב עוד 180 יום בלשכת תעסוקה ולא מצא עבודה.

ברי בר ציון: אחרי שנה הוא הגיע אלי ואם אחרי שנה הוא הגיע אלי זאת אומרת שהוא לא כל כך הסתדר.

חיים כץ: ואם הוא השתחרר מהצבא ומקבל הבטחת הכנסה?

גלית יעקובוב: הם לא מגיעים ישר.

חיים כץ: מאיפה את יודעת?

חיים כץ: בדרך כלל הם מגיעים.

חיים כץ: תשמעי מה אני אומר לך.

חיים כץ: אני יודע יותר טוב ממך למה זה כסף ציבורי ואני שומר עליו.

חיים כץ: את אחראית אני לא יודע על מה, אבל אני שואל את האנשים, אני שם.

חיים כץ: שמעי, הם מגיעים.

חיים כץ: ואלה אנשים שאת זורקת עליהם כסף.

חיים כץ: גלית יעקובוב:

חיים כץ: יותר מאלה שהיו בגרעין הקשה?

ברי בר ציון: לא ולא.

ברי בר ציון: אני מצטער אבל לא.

ברי בר ציון: נשאלה שאלה לגבי עומד בכיתה, יושב בכיתה.

ברי בר ציון: יש שני מורים בכתבה.

ברי בר ציון: אחד מהם מלמד בישיבה.

ברי בר ציון: המורה שצולם שם שיושב וקורא, זה לא כך.

ברי בר ציון: אבל כשהוא מתחיל ללמד הוא סוגר את הדלת ומלמד.

ברי בר ציון: והוא זז בכיתה כל הזמן הלוך חזור.

חיים כץ: אתה משלם למורה משכורת?

ברי בר ציון: אני משלם לו בעקיפין.

חיים כץ: אז אתה תגיד לו איך ללמד.

חיים כץ: מי הספק שמפעיל לך את המורים?

ברי בר ציון: יש לי מספר ספקים.

ברי בר ציון: אני אומר עוד דבר.

ברי בר ציון: אין גוף שנקי יותר מאמין.

ברי בר ציון: הכתבה גורמת לנו לבדוק מה קורה.

ברי בר ציון: גם הבדיקה שלי לא הסתיימה.

ברי בר ציון: הבדיקה הספציפית עד כה מראה שהחלקים הם קטעים שלא צולמו בשיעורים להוציא קטע אחד.

ברי בר ציון: שנית, יש לנו מערך בקרה.

ברי בר ציון: אנחנו בתהליך שיפור מתמיד.

ברי בר ציון: אני לא חושב שמישהו מושלם.

ברי בר ציון: ויש בקרה של משרד התמ"ת.

ברי בר ציון: יש גם מערך בקרה פנימי שלנו.

אריה אלדד: למה שלא תשימו מצלמת אבטחה עם קול?

גלית יעקובוב: אם אני אשים מצלמה עם קול הרי ידעו מזה ולא עשיתי בזה כלום.

גלית יעקובוב: ואז אני אקבל תלונה על כמות הכסף שהמדינה משקיעה לעשרות כיתות לימוד כדי לצלם את הדברים האלה.

חיים כץ: אבל אז תדעי שבכיתות לומדים.

חיים כץ: אוקיי.

חיים כץ: תודה רבה.

חיים כץ: אני מקווה מאוד שמישהו ילמד מהישיבה הזאת.

חיים כץ: הם נתנו לכם כמות כסף בלתי מוגבלת ואתם משחיתים כספי ציבור.

ברי בר יוסף: אני מוחה על האמירה הזאת.

חיים כץ: אני רוצה להגיד איך אני התרשמתי מהדיון הזה.

חיים כץ: כנראה שבכתבה של ערוץ 2 יש הרבה מעבר למה שאתה אומר.

חיים כץ: לצערי התמ"ת שנלחם על התוכנית זורק כספים.

חיים כץ: לא אחד שאל מה עומד מאחורי התוכנית הזאת.

חיים כץ: למה הם כל כך רוצים להרחיב?

חיים כץ: למה הם כל כך רוצים להשקיע כסף?

חיים כץ: למה הם מייבשים את שירות התעסוקה?

חיים כץ: אני קורא למשרד התמ"ת לעשות בדיקה מחודשת של כל הבקרות, של כל הספקים, של כל התוכניות.

חיים כץ: ברור פה דבר אחד שחברי הכנסת כולם בלי יוצא מהכלל רוצים שאנשים ילכו בבוקר לעבודה, יתפרנסו בכבוד ולא יחיו מהבטחת הכנסה.

חיים כץ: הם רוצים את זה לא פחות מפקידי התמ"ת.

חיים כץ: אבל פקידי התמ"ת לאור מה שהוצג פה ולאור ישיבות אחרות שהיו ולאור ביקור שלי אישי, לא יודע, אין מושלמים, גם אנחנו לא מושלמים.

חיים כץ: תודה רבה.

חיים כץ: הישיבה נעולה.